קרב שדרות

קרב שדרות התנהל על השליטה בעיר שדרות ועל תחנת המשטרה שבה, בין מחבלים מארגוני טרור פלסטינים לבין כוחות ביטחון ואזרחים ישראלים חמושים במהלך מתקפת הפתע על ישראל. הקרב החל בבוקר יום השבת, 7 באוקטובר 2023, שמחת תורה, כ"ב בתשרי ה'תשפ"ד, והסתיים כעבור יומיים עם טיהור העיר ממחבלים. במהלך הקרב רצחו המחבלים 52 שוטרים ואזרחים, בהם קבוצת גמלאים שהיו בדרכם לים המלח. המוקד העיקרי של הקרב היה תחנת המשטרה בעיר, בה התבצרו מספר מחבלים במשך זמן רב, עד שלבסוף חוסלו על ידי כוחות הביטחון. שדרות היא העיר הישראלית הקרובה ביותר לגבול ישראל – רצועת עזה, ובצל זאת הייתה לעיתים קרובות יעד לירי רקטות קסאם מרצועת עזה. ב-7 באוקטובר 2023 נכנסו מחבלי חמאס חמושים שהגיעו מרצועת עזה באמצעות טנדרים לעיר והחלו לירות על שוטרים ואזרחים בעיר. מחבלים תועדו ברחוב דרך מנחם בגין, סמוך לספריה העירונית, שם רצחו 13 קשישים מקבוצת מטיילים ניצולי שואה אשר היו במיניבוס בתחנה הסמוכה. מחבלים נוספים המשיכו לרחוב הרצל, סמוך לתחנת המשטרה המקומית. המחבלים השתלטו על תחנת המשטרה המקומית והרגו כ-35 בני אדם (שוטרים ואזרחים). בהמשך הגיעו כוחות של צה"ל וימ"מ, שהקיפו את תחנת המשטרה והשיגו בחזרה את השליטה עליה לאחר קרב שנמשך שעות רבות, חילצו את השוטרים הלכודים (אלו שלא נהרגו בקרב בתוך התחנה עצמה מול המחבלים), והרגו כעשרה מחבלי חמאס. מאוחר יותר התבצע שימוש בירי טנק ובשופל ממוגן כדי להשמיד את תחנת המשטרה ובתוכה את כל המחבלים הנותרים שהתבצרו בה. אזרחים רבים נוספים, וגם שוטרים, נרצחו ברחובות. באחד התיעודים נראו המחבלים יורים באמצעות רובים ומטול RPG אל עבר מכוניות שעברו ליד סופר שכונתי. ב-8 באוקטובר, בשעות הלילה, פרסמה עיריית שדרות את שמותיהם של חיילי צה"ל, משטרת ישראל וצוותי כיבוי האש שנהרגו בקרב. בין הישראלים שנפלו בקרב על ידי מחבלי החמאס היה מפקד תחנת הכיבוי בעיר קריית גת, רב רשף שלום צבאן. לפי מפקד מחוז דרום אמיר כהן כוחות הימ"מ הרגו בתחנת המשטרה 25 מחבלים ומסביבה הרגו לפחות 10 מחבלים נוספים. ביום ראשון, 8 באוקטובר, צה"ל וכוחות הביטחון הישראליים השיבו את השליטה על העיר שדרות, שעד אז חלק ממנה נכבש והוצף בידי מחבלים. עם זאת, הכוחות המשיכו להילחם במחבלי חמאס בודדים שנותרו לאחר שרובם חוסלו או נסוגו לשטח הרצועה, ומדי פעם נשמעו קולות ירי בשדרות, בעת סריקות מתמשכות אחר כל מחבלי החמאס שנותרו. באותה עת הורו הרשויות לתושבי שדרות, כמו גם לקיבוץ מפלסים השכן, להישאר בבית בעקבות חשד לחדירת מחבלים נוספת, בעקבות כך התושבים נותרו מנותקים שעות רבות מאפשרות להצטייד במזון ותרופות, וימים לאחר מכן נאלצו להתפנות. המטח הראשוני של ירי רקטות מעזה לעבר ישראל, שהתבצע בשעות הבוקר המוקדמות ב-7 באוקטובר, כוון הן אל ערים מרוחקות בישראל בהן תל אביב-יפו ושאר ערי גוש דן, השפלה, השרון, השומרון, ירושלים ומדבר יהודה, והן אל יישובי עוטף עזה והעיר שדרות בפרט. עשרות התרעות צבע אדום נשמעו בעיר לאורך ימי הלחימה הראשונים, במקביל לחדירה הקרקעית אל העיר. ב-8 באוקטובר נפצע אזרח באורח קשה מפגיעת רקטה. מבנים רבים נהרסו כתוצאה מירי רקטי גם בשבועות שאחרי הפינוי. ב-11 באוקטובר ספגה העיר מטח רקטות שפגע בתשעה מבנים בעיר. גבר בן 40 נפצע בינוני. ב-12 באוקטובר פגע בעיר מטח רקטות שבו נהרגה חיילת צה"ל ונפצעו שלושה אנשים, בהם פצוע קשה. ב-12 באוקטובר נחנך מבנה זמני לתחנת המשטרה בשדרות, במקום המבנה שנהרס. באותו יום דרש ראש עיריית שדרות, אלון דוידי, שהממשלה תסייע בפינוי התושבים מהעיר. התושבים החלו לשוב לעיר ב-24 בפברואר 2024. ב-1 באפריל 2024, בתחנת הרכבת בשדרות נמצאו שרידי מחבל עם אפוד המלא ברימונים וחומרי נפץ שחוסל בתחילת הלחימה באוקטובר 2024 נחנך גן הזיכרון והגבורה במקום בו עמדה תחנת המשטרה, ובו אנדרטה המנציחה את חללי העיר ונרצחיה ב-7 באוקטובר ובמלחמת חרבות ברזל. מפת הטבח ב־7 באוקטובר – פרויקט גיאו־ויזואלי לייצוג מקיף של הזוועות – מקומות, שמות ותמונות הנרצחים, באתר oct7map ובאתר github. מאיר תורג'מן, "האויב ברחוב, יורים מכל עבר": הקרב על תחנת המשטרה בשדרות, באתר ynet, 10 באוקטובר 2023 יניר יגנה‏, הקרב על תחנת שדרות וגבורת השוטרת: "נפגעתי ביד והמשכתי להילחם", באתר וואלה, 10 באוקטובר 2023 "בשנייה אחת, משטרת ישראל הפכה לצבא קומנדו": הקרב על שדרות, סרטון בערוץ "כאן | חדשות - תאגיד השידור הישראלי", באתר יוטיוב (אורך: 10:40), 20 באוקטובר 2023 יואב זיתון, "רצתי לטנדר של המחבלים והבנתי מה אמרו בקשר בערבית", באתר ynet, 20 באוקטובר 2023 שלומי הלר‏, "תחלצו את השוטרים - ותקריסו את המבנה": הקרב בתחנת שדרות מעיניי לוחמי הימ"מ, באתר וואלה, 26 באוקטובר 2023 איציק סבן, "אי אפשר היה לעשות קסמים ולא לקחת סיכונים": לוחמי הימ"מ שלקחו חלק בקרב בתחנת המשטרה בשדרות מדברים לראשונה, באתר ישראל היום, 28 באוקטובר 2023 אלון חכמון, ‏"לא חושבים על הפחד": לוחמי הימ"מ חוזרים לקרב על תחנת המשטרה בשדרות, באתר מעריב אונליין, 28 באוקטובר 2023 מאיר תורג'מן, החילוץ במנוף, ושחרור רחל מאופקים: לוחמי ימ"מ על 7 באוקטובר | צפו, באתר ynet, 28 באוקטובר 2023 "תשעה חורים בלב שלנו": תיעוד פעילות הימ"מ בשבת השחורה, סרטון בערוץ "כאן 11", באתר יוטיוב (אורך: 11:09), 28 באוקטובר 2023 ליאור ורוצלבסקי, יורים מכל מקום": האנשים מאחורי סרטוני האימה של השבת השחורה, באתר חדשות 13, 13 בנובמבר 2023 רשימת אזרחים שנרצחו בשדרות בחודש אוקטובר 2023, באתר "לעד" של המוסד לביטוח לאומי אייל לוי, מונולוגים מלב התופת: ביקור בשדרות תחת אש, באתר ישראל היום, 12 באוקטובר 2023 רוני גרין שאולוב, קשישים ומבוגרים נטבחו בשדרות בדרך לנופש בים המלח: "לא היה להם סיכוי", באתר ynet, 16 באוקטובר 2023 שמעון איפרגן, ‏"משמרת שלמה נמחקה": 6 משוטרי תחנת שדרות נהרגו בקרב עם המחבלים, באתר ‏מאקו‏, 8 באוקטובר 2023 כתבי ynet, כ-20 שעות קרב בתחנת שדרות: הושגה שליטה מלאה, 10 מחבלים חוסלו, באתר ynet, 8 באוקטובר 2023 יניר יגנה‏, הקרב על תחנת שדרות וגבורת השוטרת: "נפגעתי ביד והמשכתי להילחם", באתר וואלה, 10 באוקטובר 2023 "תשעה חורים בלב שלנו": תיעוד פעילות הימ"מ בשבת השחורה, סרטון בערוץ "כאן | חדשות - תאגיד השידור הישראלי", באתר יוטיוב (אורך: 11:09) תיעוד חדש מיום הטבח בשדרות: נהג נמלט מרכבו, מחבלים מגיעים עם RPG ונשקים, באתר ‏מאקו‏, 30 באוקטובר 2023 תיעוד חדש ממתקפת המחבלים על שדרות, באתר "סרוגים", 30 באוקטובר 2023 מפקד תחנת כיבוי בקריית גת ולוחם אש מתחנת נתיבות נפלו במלחמה בדרום, באתר ynet, 7 באוקטובר 2023 "בשנייה אחת, משטרת ישראל הפכה לצבא קומנדו": הקרב על שדרות, סרטון בערוץ "כאן | חדשות - תאגיד השידור הישראלי", באתר יוטיוב (אורך: 10:40), 20 באוקטובר 2023 מאיר תורג'מן, 9 לוחמי ימ"מ נפלו בלחימה: "היינו קו ההגנה האחרון בין המחבלים לתושבים", באתר ynet, 15 באוקטובר 2023 דיגיטל 14, הושגה שליטה מלאה על תחנת המשטרה בשדרות, 10 מחבלים חוסלו, באתר עכשיו 14, 8 באוקטובר 2023 יואב זיתון, איתן גליקמן, הקצינים הוותיקים הסתערו על מחבלים בזמן הטבח בדרום - וחיסלו אותם | תיעוד, באתר ynet, 8 באוקטובר 2023 כתבי ynet, מתקפת פתע מעזה: קרבות קשים לאחר חדירות מחבלים, הרוגה ופצועים מרקטות, באתר ynet, 7 באוקטובר 2023 פגיעה ישירה בתשעה מבנים בשדרות – אדם נפצע במצב בינוני, באתר עכשיו 14, 11 באוקטובר 2023 כמה זירות נפילה בשדרות: 4 נפצעו, מתוכם שניים אנוש וקשה, באתר ynet, 12 באוקטובר 2023 מאיר תורג'מן, ניר בן זקן, מבנה חדש למשטרת שדרות, לאחר הרס התחנה: "השוטרים הצילו מאות תושבים", באתר ynet, 12 באוקטובר 2023 ראש עיריית שדרות לרה"מ: יש לפנות את העיר בעשרה ימים הקרובים, באתר עכשיו 14, 12 באוקטובר 2023 יניר יגנה‏, "שמחים וחוששים": חלק מהססים לחזור לשדרות, אחרים כבר הגיעו לעיר, באתר וואלה, 22 בפברואר 2024 עכשיו 14 צבא וביטחון, עצמות מחבל עם וסט ורימונים אותרו בתחנת הרכבת בשדרות, באתר עכשיו 14, 1 באפריל 2024 זיו ריינשטיין‏, חובה לבוא ולראות: נחנכה אנדרטת הזכרון לנופלי "7 באוקטובר", באתר וואלה, 7 באוקטובר 2024